منتجع التزلج هوا منتجع اتعمل للتزلج على التلج و الرياضات الشتويه التانيه, فى اوروبا معظم منتجعات التزلج على التلج هيا مدن او قرى فى منطقه التزلج او جنبها فى منطقه جبليه فيها ممرات للتزلج و منحدرات و نظام مصاعد تزلج, فى امريكا الشماليه فى الغالب بتكون مناطق التزلج بعيده عن المدن عشان كده بتكون منتجعات التزلج مبنيه للغرض داه و بيكون التزلج هوا النشاط الرئيسى. منتجعات التزلج على التلج موجوده فى نصفى الكره الارضيه الشمالى و الجنوبى فى كل القارات باستثناء القاره القطبيه الجنوبيه, و موجوده فى العاده على الجبال لانهامحتاجه منحدر كبير, كمان محتاجه هطول تلجى بمعدل 50 سم على الاقل, فيه اعداد كبيره من منتجعات التزلج على التلج فى جبال الالب و غرب و شرق امريكا الشماليه و اليابان و كمان منتجعات للتزلج فى جبال الانديز و منتشره فى كل انحاء آسيا الوسطى و فى اوستراليا و نيوزيلندا. حددت صناعه التزلج الاجيال المتقدمه من منتجعات التزلج على الجليد: اتعمل حولين منتجع صيفى او قريه. اتعمل من قريه او مرعى موش سياحى. اتعمل من الصفر فى منطقه عشان يكون منتجع تزلج مبنى للغرض داه. اتعمل من منطقه فاضيه او حولين قريه موجوده.